PATVIRTINTA

Anykščių rajono savivaldybės tarybos

2017-09-28 sprendimu Nr. 1-TS-258

**ANYKŠČIŲ RAJONO geriausio METŲ MOKYTOJO VARDO sUTEIKIMO IR PREMIJOS SKYRIMO NUOSTATAI**

**I SKYRIUS**

**BENDROSIOS NUOSTATOS**

1. Anykščių rajono geriausio Metų mokytojo vardo suteikimo ir premijos skyrimo nuostatai (toliau Nuostatai) reglamentuoja Anykščių rajono geriausio Metų mokytojo vardo suteikimo ir premijos skyrimo tvarką, atrankos kriterijus.

2. Vardą ir premiją steigia Anykščių rajono savivaldybės taryba.

3. Vardo ir premijos suteikimo tikslas – paskatinti geriausių veiklos rezultatų pasiekusius rajono mokytojus ir motyvuoti juos tolesnei kūrybinei iniciatyvai.

4. Vardas ir premija skiriami Anykščių rajono savivaldybės tarybai pavaldžių švietimo įstaigų mokytojams už jų praktinės veiklos nuopelnus: pamokos organizavimo veiksmingumą, mokinių pasiekimus, reikšmingiausius darbus pedagogikos srityje, indėlį į visuomenės demokratinės kultūros, bendražmogiškųjų ir pilietinių vertybių ugdymą.

5. Vardo nominacijos premijos dydis – 4 MMA. Vardų skaičius – 1–2.

6. Vardo nominacijos premija skiriama iš rajono savivaldybės biudžeto lėšų.

**II SKYRIUS**

**KANDIDATŲ ATRANKOS KRITERIJAI**

7. Kandidatams taikomi atrankos kriterijai:

7.1. mokytojo praktinės veiklos rodikliai: mokytojo pamokos organizavimo veiksmingumas, mokytojo ir jo ugdomų mokinių pasiekimai ir pažanga (egzaminų, olimpiadų, konkursų, parodų, varžybų ir kiti sėkmingo mokymosi rezultatai);

7.2. konceptualūs darbai švietimo srityje formuojant bei įgyvendinant švietimo strategijas;

7.3. mokytojo ugdymo metodiniai darbai (vadovėliai, ugdymo programos, mokymo priemonės ir kt.), aktyvus ir tikslingas dalyvavimas kvalifikacijos renginiuose, autentiškos patirties sklaida, dalyvavimas rajoniniuose, nacionaliniuose ir tarptautiniuose projektuose;

7.4. aktyvus ir kūrybiškas darbas švietimo įstaigoje, svarbus mokytojo vaidmuo diegiant dalykines ir metodines inovacijas;

7.5. pilietiškumo, tautinio sąmoningumo, kitų bendražmogiškųjų vertybių diegimas kuriant atvirą mokyklą, ugdytiniams sudarant lygias mokymosi ir socialines pedagogines sąlygas;

7.6.aktyvus dalyvavimas rajono, šalies pedagoginėje ir visuomeninėje, eksperimentinėje ir mokslo tiriamojoje veikloje (draugijų veikla, asociacijos, ekspertų komisijos, konferencijos, konsultacijos, straipsniai leidiniuose ir periodinėje spaudoje ir kt.).

**III SKYRIUS**

**KANDIDATŪRŲ ATRANKA**

8. Kandidatūras turi teisę siūlyti švietimo įstaigų vadovai, mokytojai, mokiniai, tėvai ir jų organizacijos, rajono savivaldybės administracija. Kandidatūras gali teikti juridiniai ir fiziniai asmenys. Kandidatūros (dokumentai) teikiamos Anykščių rajono savivaldybės administracijos „Vienam langeliui“. Teikime nurodomas mokytojo vardas, pavardė, mokomasis dalykas, mokytojo nuopelnai, už kuriuos galėtų būti paskirta premija, pateikiamos nuopelnus patvirtinančių dokumentų kopijos**.**

9. Mokyklos teikiamas kandidatūras svarstoMokyklos taryba. Geriausio Metų mokytojo vardui suteikti ir premijai skirti mokyklos direktorius mokyklos tarybos teikimu kandidatūroms rengia nustatytos formos rekomendaciją (priedas), kurią teikia rajono geriausio Metų mokytojo vardo suteikimo ir premijos skyrimo atrankos komisijai (toliau Komisija) iki kiekvienų metų rugsėjo 30 d.

10. Komisija darbą organizuoja vadovaudamasi Anykščių rajono savivaldybės tarybos patvirtintais nuostatais.

**IV SKYRIUS**

**GERIAUSIO METŲ MOKYTOJO VARDO SUTEIKIMO TVARKA**

11. Vardą ir premiją skiria Anykščių rajono savivaldybės Meras Komisijos teikimu.

12. Vardas ir premija tam pačiam mokytojui gali būti skiriamas ne anksčiau kaip po 5 metų.

13. Vardas skelbiamas kiekvienais metais per Tarptautinės Mokytojų dienos minėjimo šventę, įteikiant geriausio Metų mokytojo vardo diplomą ir premiją.

\_\_\_\_\_\_\_\_\_\_\_\_\_\_

Anykščių rajono geriausio Metų mokytojo

vardo suteikimo ir premijos skyrimo nuostatų

priedas

............................................................................................................................................

Fizinio ar juridinio asmens pavadinimas

**REKOMENDACIJA GERIAUSIO METŲ MOKYTOJO VARDUI SUTEIKTI IR PREMIJAI SKIRTI**

**200 m.                        d.**

Vardas, pavardė .....................................................................................……………….......................... .......................

Darbovietė, pareigos ..............................................................................................................................……...................
.............................................................................................................................................................................
.......................................................................................................................................................... Gimimo data ir vieta .........................................................................................................................................................
....................................................................................................................................................................................................................................................................................................................
....................................................................................................................................................................................................................................................................................................................

Kandidato veiklos aprašas ir charakteristika ................................................………………………………......................................................................................................................................................................................................................
...................................................................................................................................................................................................................……………………………………………………………….…………………………...................................................................................................................
...........................................................................................................................................................................................................………………………………………………………………………………………………..................................................................................................................
......................................................................................................................................................................................................................................................................................................................
.................................................................................................................................................................................................................................................................................................................................................................................................................................................................................

PRIDEDAMA

Teikėjas

 (parašas) (vardas, pavardė)

\_\_\_\_\_\_\_\_\_\_\_\_\_\_